OzLabs/hebrew-wiki-articles huggingface dataset:
בית בלומנפלד (מרחביה)

250px
250px
בית בלומנפלד (טירת העמק) הוא מבנה אבן מפואר, שנבנה במושב מרחביה עבור אליהו בלומנפלד ומשפחתו על ידי האדריכל אלכסנדר ברוולד. הבית מוגדר כאתר מורשת על ידי המועצה לשימור אתרי מורשת בישראל.

== רקע היסטורי ==
אליהו בלומנפלד נולד ב-1884 בעיר וילקובישקי שברוסיה הצארית (כיום בליטא) למשפחה אמידה בעלת בית מסחר לבדים במוסקבה. ב-1905 ביקר בארץ והחליט לקשור את גורלו פה. ב-1909, לאחר שהשלים לימודי אגרונומיה באוניברסיטת היידלברג שבגרמניה, עלה ארצה. בהיותו בעל אמצעים נענה לפנייתו של יהושע חנקין וסייע לרכישת קרקעות בעמק יזרעאל ממשפחת סורסוק, על ידי מימון רכישת כ-1,000 דונם בשכנות לקואופרציה במרחביה.

== ההיסטוריה של הבית ==
ב-1910 הגיעה משפחתו של אליהו ארצה ואליהו ביקש מהאדריכל אלכסנדר ברוולד לתכנן את ביתו במרחביה. ב-1911 החלה בניית הבית ועם סיומה עברה המשפחה לגור בו.

בתקופת מלחמת העולם הראשונה סבלה משפחת בלומנפלד מ"נחת זרועו" של הצבא העות'מאני שהחרים, בתחילה, סוסים, בהמות ותוצרת חקלאית ובהמשך התיישב בבית קצין טורקי ומשפחתו. בניגוד ליחסים הרעועים עם העות'מאנים יצרו בני המשפחה קשרים טובים עם צוותי האוויר של טייסת 304 הגרמנית שחנתה ליד מרחביה, והרגישו "כמעט" בבית בחברת בני הבית דוברי הגרמנית.

ב-1917, בתקופת גירוש תל אביב, הגיעו מגורשים רבים גם לחווה זו ונוספו גם הם לקשיים הכלכליים שחוו בעלי הבית.

במהלך המערכה על מגידו ב-1918 שוחררה מרחביה מעול השלטון העות'מאני והחיילים העות'מאנים והגרמנים ששהו במרחביה וסביבתה הופתעו מהמהלך המהיר שביצעו הכוחות הבריטים. רובם נפלו בשבי.

לאחר המלחמה לא הצליח אליהו לשקם את נזקי המלחמה, השכיר את הבית במרחביה ועבר עם משפחתו לרעננה שם היה לו מגרש. בשנים בהן פעלה החווה עבדו בה מספר מנהלי עבודה כמו שמאי אלטשולר, הוריו של חיים לבקוב, איסר כצנלסון (אחיו של ברל כצנלסון) ועוד.

ב-1973 משפחת אלניר (בלומנפלד לשעבר) מכרה את הבית למשפחת צפריר תוך הבטחה שהמבנה ישומר בצורתו המקורית ושתוצב אנדרטת זיכרון בחורשת האורנים. בתיאום עם המועצה לשימור אתרי מורשת בישראל שיפץ הרוכש את הבית במשך כ-5 שנים, תוך שמירה על הצביון ההיסטורי של המבנה.

== תיאור המבנה ==
המבנה העיקרי הוא בן 2 קומות והוא כולל 2 יחידות דמויות מגדל ומבנה עיקרי המחבר את המגדלים. הבית פונה לעמק יזרעאל והוא סוגר על חצר מוקפת חומה כשבצלע נוספת של החצר הוקמו מבני מחסנים. בחזית הבניין, הפונה לחצר, נבנתה מרפסת עמודים. בצד הבית נבנתה קליניקה לאשתו של אליהו, מרים. מבנה זה שימש בהמשך למגוריה של אמו של אליהו, הינדה.

עם הקמת הבית נשתלה, בחצר האחורית, חורשת עצי אורן. ב-1915 עטו על השדות בארץ להקות ארבה ואיימו לאכול גם את הנטעים הצעירים של עצי האורן. מרים, אשתו של אליהו, פנתה לעזרתם של חבריהם מהטייסת הגרמנית 304 שהביאו בדים, כיסו את שתילי האורן והצילו אותם.

== קישורים חיצוניים ==

* 
* [http://amudanan.co.il/w/P460551 בית בלומנפלד] באתר "עמוד ענן"
*

== הערות שוליים ==

קטגוריה:אתרי מורשת במחוז צפון
קטגוריה:התקופה העות'מאנית: מבנים
קטגוריה:עמק יזרעאל
אוניברסיטאות הערים הגדולות

אוניברסיטאות הערים הגדולות (באנגלית: The Great Cities' Universities; בראשי תיבות: GCU) הקואליציה, שהוקמה בשנת 1998, היא מוסד ללא כוונת רווח לשיתוף מחקר בלתי פורמלי של אוניברסיטאות עירוניות במטרופולינים מרכזיים בארצות הברית. תשע-עשרה המוסדות החברים באוניברסיטאות הערים הגדולות הם אוניברסיטאות ציבוריות הממוקמות באזורים עירוניים בארצות הברית. הקונסורציום עוסק בשותפויות ציבוריות-פרטיות לחקירה וטיפול בנושאים עירוניים, כמו אלה הקשורים לחינוך, דיור, סביבה, צדק פלילי, תחבורה, שירותי בריאות, פיתוח כוח אדם ועיור כלכלי.

קואליציית האוניברסיטאות היא ארגון יורש של אגודה לא פורמלית של אוניברסיטאות עירוניות בשם "עירוני 13" שהוקם בשלהי שנות השבעים של המאה ה-20, שימש כמבנה ארגוני שבאמצעותו פעלו קבוצת נשיאי אוניברסיטאות עירוניים בשיתוף פעולה כדי לקדם את האינטרס של מוסדותיהם במגוון תחומי מדיניות ציבורית. הקואליציה, פועלת להחייאת אמריקה העירונית ורתימת משאבי הידע והאינטליגנציה של אוניברסיטאות עירוניות ציבוריות והכוונתם לפתרון בעיות עכשוויות.<ref>GCU, Overview, [https://web.archive.org/web/20071012052834/http://www.greatcitiesnet.org/ About GCU]. </ref>
ה-GCU מסוגל היטב לבצע מחקרים בין הנדסה למידע ומדעי החברה הנמצאים בבסיס המחקר לביטחון פנים ומגיבים לאירועים בלתי צפויים בסביבה עירונית. האוניברסיטאות חולקות; חזון, מאפיינים משותפים, מחויבות משותפת לשירות, הישגים ומצוינות בסביבה העירונית, ונחישות לבנית גדולת הערים. לאוניברסיטאות גוף סטודנטים קולקטיבי המונה כ-340,000 סטודנטים לכל התארים ולכולן מחויבות לחיזוק המוסדות וגם את הקהילות באמצעות בריתות אסטרטגיות ושותפויות ציבוריות-פרטיות בעלות השפעה מקומית. פעילות האוניברסיטאות השותפות:
* חיזוק השותפות בין המוסדות החברים והערים בהן הן ממוקמות.
* התמקדות ביוזמות שיתופיות בין מוסדות החברים לשיפור היכולת להשפיע לטובה בערים.
* להוות דוגמה לאוניברסיטאות אחרות בפריסה ארצית.
חזון הקואליציה:<ref>GCU, Overview, [https://web.archive.org/web/20071012052834/http://www.greatcitiesnet.org/ Vision and Goals].</ref>
* הנגשת ההשכלה הגבוהה ומתן תשתית יעילה לקידום מחקר, מלגה וכוח אדם להוראה ומחקר.
* אפיון, זיהוי, ניתוח ופיחות פתרונות למרכזים עירוניים.
* תכנון ואספקת שירותים המיישמים טכנולוגיה מתקדמת לשיפור היכולות האנליטיות של השלטון המקומי.
* תמיכה ביצירת מקומות עבודה ופיתוח עסקי במקום עבודה טכנולוגי.
* הבאת נראות לתפקיד שאוניברסיטאות המחקר הציבוריות העירוניות ממלאות בקידום החינוך, המחקר והכלכלה של המדינה.
* הקמת שותפות מגזר פדרלי-פרטי ותוכנית פיתוח ליבה המתמקדת בפיתוח יכולתם של מוסדות ה-GCU לעמוד טוב יותר באתגרים של הערים ולשמש דוגמה לאוניברסיטאות עירוניות אחרות.

== מוסדות חברים ==
רשימת האוניברסיטאות (נכון לשנת 2024):

== ראו גם ==
* איגוד האוניברסיטאות הטכנולוגיות העצמאיות
* איגוד האוניברסיטאות האמריקניות
* איגוד אוניברסיטאות המחקר

== קישורים חיצוניים ==

* [https://web.archive.org/web/20071012052834/http://www.greatcitiesnet.org/ אתר] רשמי

== הערות שוליים ==

*
קטגוריה:ארצות הברית: אוניברסיטאות ומכללות
פאנוס קיפריסיס

פָּאנוֹס קִיפָּרִיסִיס (ביוונית: Πάνος Κυπαρίσσης; נולד ב-1945) הוא משורר ובמאי קולנוע יווני.

==ביוגרפיה==

קיפריסיס נולד בכפר אוקסיה שבמחוז יואנינה שבצפון-מערב יוון. הוא למד מתמטיקה ופילולוגיה באוניברסיטת אתונה ובמשך שנים רבות עבד כשחקן תיאטרון, במאי קולנוע וטלוויזיה ומורה בבית ספר למשחק.

קיפריסיס פרסם יותר מעשרה ספרי שירה, ביניהם "מלחמת הטבק" (1977), "הערות של אלחוטן" (1986), "מכפלת הלילה" (1996), "כתבי היד של הגשם" (2003), "האדמה הנשארת" (2007) ו"אור מחצבה" (2017). הוא השתתף באסופות רבות של שירה ופרסם גם ספרי מסות. כמו כן ביים שלושה סרטי קולנוע, האחרון בהם "שירות האביב" (2010), ושבעה-עשר סרטים דוקומנטריים.

==קישורים חיצוניים==

* 
* [http://www.nillydagan.com/תרגומי-שירה-עם-רמי-סערי/2252-פרלוד פרלוד מאת פאנוס קיפריסיס], תרגום: רמי סערי, באתר של נילי דגן

==הערות שוליים==

קטגוריה:משוררים יוונים
קטגוריה:במאי קולנוע יוונים
קטגוריה:יוונים שנולדו ב-1945
You (שיר של וסיל גרוונלייב)

You (בעברית: את/ה) הוא שיר של הזמר וסיל גרוונלייב ממקדוניה הצפונית. הוא נבחר לייצג את מקדוניה הצפונית בתחרות האירוויזיון 2020 ב-14 בפברואר 2020.

==קישורים חיצוניים==

== הערות שוליים ==

קטגוריה:סינגלים מ-2020
קטגוריה:שירי 2020
קטגוריה:שירי אירוויזיון 2020
קטגוריה:שירי מקדוניה הצפונית באירוויזיון
ג'ורג' באדג'ר

ג'ורג' אדמונד באדג'ר (באנגלית: George Edmund Badger; 17 באפריל 1795 – 11 במאי 1866) היה סנאטור מקרוליינה הצפונית, מטעם המפלגה הוויגית ומזכיר הצי של ארצות הברית.

==ראשית חייו==
ג'ורג' באדג'ר נולד ב-17 באפריל 1795 בניו ברן שבקרוליינה הצפונית. לאחר לימודים חלקיים בקולג' של אוניברסיטת ייל הוא למד משפטים וב-1814 הוא התקבל ללשכת עורכי הדין.
==קריירה==
באדג'ר עסק בעריכת דין בקרוליינה הצפונית, היה פעיל בפוליטיקה של מדינה זו ושימש כשופט בבית המשפט העליון שלה. משנות ה-20 של המאה ה-19 הוא נמנה עם תומכיו של אנדרו ג'קסון. באמצע שנות ה-20 הוא הסיר את תמיכתו בו והיה לאחר ממנהיגי המפלגה הוויגית וסייע להשגת ניצחונה בבחירות לנשיאות של 1840.

עם תחילת כהונתו כנשיא, מינה ויליאם הנרי הריסון את באדג'ר לתפקיד מזכיר הצי והוא המשיך בכהונתו בתפקיד זה גם לאחר מותו של הריסון באפריל 1841 בממשלו של הנשיא הבא, ג'ון טיילר למשך מספר חודשים עד שהתפטר בספטמבר 1841 כדי לשוב לעיסוקו בעריכת דין במגזר הפרטי. תקופת כהונתו הקצרה של באדג'ר כמזכיר הצי עמדה בסימן המאמצים לחזק את הצי על רקע המתיחות מול בריטניה, הקמתה של "שייטת הבית" והגברת העניין באוניות הקיטור.

התפטרותו של באדג'ר הייתה חלק ממהפך בקבינט. מהפך זה כלל את התפטרותם של חברי קבינט נוספים, כולל באדג'ר, שאירעה כתוצאה מהטלת וטו של הנשיא טיילר על שתי הצעות חוק להקמת בנק לאומי חדש, שבהן תמכה המפלגה הוויגית בהנהגתו של הנרי קליי. ב-1846 נבחר באדג'ר לסנאט ארצות הברית במקומו של ויליאם הנרי הייווד הבן וכיהן בו עד 1855 כאשר הוא החליט לא להתמודד לבחירה מחדש. ב-1853 הוצגה מועמדתו על ידי הנשיא מילרד פילמור לכהונה בבית המשפט העליון של ארצות הברית, אך המינוי לא אושר על ידי הסנאט. במשבר הפרישה ערב מלחמת האזרחים הוא תמך בשמירה על האיחוד, אך לאחר מכן הוא תמך במאמץ המלחמתי של הקונפדרציה.
==מותו והנצחתו==
ג'ורג' באדג'ר נפטר ב-11 במאי 1866 בראלי, קרוליינה הצפונית. הוא נטמן בבית הקברות אוקווד שבעיר.

צי ארצות הברית הנציח את שמו בשתי ספינות: משחתת שנכנסה לשירות ב-1920 והייתה פעילה עד לאחר מלחמת העולם השנייה ופריגטה שהייתה בשירות בין השנים 1970–1991. בנוסף נקראה על שמו אחת מאוניות ליברטי.

==קישורים חיצוניים==

* 
* [https://web.archive.org/web/20000919221653/http://history.navy.mil/photos/pers-us/uspers-b/g-badger.htm ג'ורג' באדג'ר] באתר המרכז להיסטוריה של הצי 
* 

קטגוריה:מזכירי הצי של ארצות הברית
קטגוריה:חברי הקבינט של ארצות הברית בממשל ויליאם הנרי הריסון
קטגוריה:חברי הקבינט של ארצות הברית בממשל ג'ון טיילר
קטגוריה:חברי הסנאט של ארצות הברית מקרוליינה הצפונית
קטגוריה:סנאטורים חברי המפלגה הוויגית
קטגוריה:שופטי בתי המשפט של קרוליינה הצפונית
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1795
קטגוריה:אמריקאים שנפטרו ב-1866
MUST

MUST היא תוכנית אקטואליה יומית המסקרת את אירועי היום, בהגשת שי-לי שינדלר ועמית קוטלר. התוכנית שודרה בערוץ 13 החל מ-12 בפברואר 2020 והסתיימה ב-2 באפריל 2020. התוכנית שודרה לאחר היום שהיה.

== מבנה התוכנית ==
התוכנית מסקרת את אירועי היום בישראל ובעולם, בנושאים שונים, בעיקר לייף סטייל, טכנולוגיה, אוכל ועוד.

== היסטוריה ==
בעבר שודרה בערוץ התוכנית "סוגר עניין" בהנחיית שי גולדן באותה משבצת שידור והייתה בעלת פורמט דומה.

התוכנית עלתה לשידור בלילה שבין 12 בפברואר ל-13 בפברואר 2020 ברשת 13.

== קישורים חיצוניים ==
* 

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנת 2020
קטגוריה:רשת: תוכניות וסדרות
דייוויד הנשאו

דייוויד הנשאו (באנגלית: David Henshaw; 2 באפריל 1791 - 11 בנובמבר 1852) היה מזכיר הצי של ארצות הברית.

==ביוגרפיה==
דייוויד הנשאו נולד ב-2 באפריל 1791 בלסטר שבמסצ'וסטס והתחנך בבית הספר המקומי. הוא הוכשר כרוקח ונחל הצלחה בעיסוק זה. לאחר מכן הוא הרחיב את עיסוקיו לבנקאות, תחבורה ופוליטיקה. ב-1826 הוא נבחר לסנאט של מסצ'וסטס ושימש בתפקיד הגובה של נמל בוסטון מסוף שנות ה-20 של המאה ה-19 ועד 1838. אף על פי שהוא נחל תהפוכות בעסקיו בסוף שנות ה-30, עלה בידו לייצב תוך כמה שנים את מעמדו הפוליטי כמנהיג המפלגה הדמוקרטית במסצ'וסטס.

ביולי 1843 בחר נשיא ארצות הברית ג'ון טיילר בהנשאו לתפקיד מזכיר הצי. במהלך תקופת כהונתו הקצרה בתפקיד זה, הוא התמודד עם בעיות בתחום בניית האוניות, בחר בקצינים בכירים לתפקידי פיקוד בים, ארגן מחדש את סידורי האספקה בבסיסי הצי וניסה להקים בית ספר לפרחי קצונה. מינויו כמזכיר הצי, שלמעשה היה מינוי פגרה, לא זכה באישור הסנאט ולפיכך הוא נאלץ לפרוש מתפקידו כאשר אושר מינויו של מחליפו. לאחר מכן הוא שב לפעילות בפוליטיקה של מסצ'וסטס.

דייוויד הנשאו נפטר בעיר הולדתו ב-11 בנובמבר 1852 ונטמן בבית הקברות פיין גרוב שבעיר. צי ארצות הברית הנציח את שמו במשחתת שהייתה בשירות בשנות ה-20 וה-30 של המאה ה-20.

==לקריאה נוספת==
* [https://books.google.co.il/books?id=b_YMAAAAYAAJ&pg=RA2-PA564&lpg=RA2-PA564&dq=david+henshaw+boston&source=web&ots=2FzsYPLX1j&sig=Z3n8i84o9oEYOi9aqD8laqnMuM8&hl=en&redir_esc=y#v=onepage&q=david%20henshaw%20boston&f=false Loring, James Spear. The Hundred Boston Orators Appointed by the Municipal Authorities from 1770 to 1852, J. P. Jewett and company, 1852, p. 564.]

==קישורים חיצוניים==
* 

==הערות שוליים==

קטגוריה:מזכירי הצי של ארצות הברית
קטגוריה:חברי הקבינט של ארצות הברית בממשל ג'ון טיילר
קטגוריה:אמריקאים שנולדו ב-1791
קטגוריה:אמריקאים שנפטרו ב-1852
אפרת שלום דנון

אפרת שלום-דנון היא תסריטאית ובמאית של סרטים דוקומנטריים.

==ביוגרפיה==
אפרת שלום דנון נולדה וגדלה באור יהודה. בוגרת המסלול לקולנוע ולטלוויזיה ב"קמרה אובסקורה". בעברה שימשה כעיתונאית ועורכת תוכן בעיתונים וגופי תקשורת מובילים, בהם עיתון תל אביב, מוסף "גלריה" בעיתון "הארץ", "וואלה". כמו כן, הייתה מבקרת הטלוויזיה של רשת "ידיעות תקשורת".

נשואה לבמאי, תסריטאי, משורר ואמן הווידאו, גילי דנון.

===סרטים דוקומנטריים===
כרזת הסרט "החולמות"
כרזת הסרט "חיים רגילים"
סרט הבכורה הדוקומנטרי של שלום דנון, "החולמות" (בהפקת יפעת פרסטלניק, ובתמיכת ערוץ 8 וקרן גשר, 2011), עוסק בתעשיית הקולנוע החלוצית של נשות המגזר החרדי, ומציג, בין היתר, את התהליך המורכב של יצירה קולנועית בחברה החרדית הסגורה.

"החולמות" זכה בפרס הסרט התיעודי בפסטיבל הבינלאומי לסרטי נשים רחובות, ובפרס מיוחד של חבר השופטים בפסטיבל הקולנוע היהודי של בוקרשט. כמו כן, השתתף בפסטיבלי קולנוע רבים בישראל ומחוצה לה (בהם: התחרות הרשמית בפסטיבל "דוקאביב", FIPA-ביאריץ וסירקיוס) והיה מועמד לסרט הביכורים הטוב בתחרות פרסי הקולנוע הדוקומנטרי הישראלי.

בשנת 2019, יצא לאקרנים הסרט "חיים רגילים" (בימוי: גילי א. דנון ושלום-דנון, הפקה: שלום דנון, גילי דנון וטרבלסי הפקות). הלן ופדומו נמלטו מהאימה באפריקה ומבקשות מקלט בגרמניה ובישראל. שתיהן מתמודדות עם האפליה, הזרות והניתוק של החיים ללא בית. השתיים הופכות לחברות טובות ולפעילות חברתיות. על הציר שעובר מברלין לתל אביב מתגלים סיפורי חיים של פליטות בצל הגחמות השלטוניות. הלן ופדומו מגלות שהן חולקות גורל משותף של חיים רעועים, ותקווה שלמרות הכל, לחלומות שלהן יש תוקף. "חיים רגילים", בתמיכת קרן מקור לסרטי קולנוע וטלוויזיה ובפיתוח קרן התרבות של סקסוניה, הוצג במסגרת פסטיבל הקולנוע ירושלים ובפסטיבלים נוספים בעולם. הסרט זכה בפרס הסרט התיעודי הטוב ביותר בפסטיבל הסרטים של חוף ג'רזי (Jersy Shore Film Festival).

אפרת שלום דנון שימשה במשך שנים רבות כחברת הנהלת פורום היוצרים הדוקומנטריים ויצרה יחד עם שירלי ברקוביץ' את פרויקט "הדוקו הראשון שלי" בסינמטק תל אביב, אותו היא מנהלת אמנותית, נכון ל-2022.

==קישורים חיצוניים==

על הסרט "חולמות" -
* 
*[https://www.nytimes.com/2012/10/21/movies/filmmakers-who-are-ultra-orthodox-and-ultra-committed.html ריאיון עם במאית הסרט ב"ניו יורק טיימס"]
*
*[https://www.makorrishon.co.il/nrg/online/47/ART2/241/745.html ראיון עם שלום דנון בעיתון "מעריב"]
*
*
*
*
*
*
*

על הסרט "חיים רגילים" -
* 
*
*
*
*
*[https://podtail.com/podcast/--786/--16-2019/ ראיון בתוכנית של יונתן גל ב"רדיו תל אביב"]
*[https://jff.org.il/he/movie/33029 "חיים רגילים" באתר פסטיבל הקולנוע ירושלים]
*
*

קטגוריה:במאיות קולנוע ישראליות
קטגוריה:במאי קולנוע ישראלים
קטגוריה:מפיקות קולנוע ישראליות
קטגוריה:מפיקי קולנוע ישראלים
קטגוריה:תסריטאיות קולנוע ישראליות
קטגוריה:תסריטאי קולנוע ישראלים
קטגוריה:בוגרות קמרה אובסקורה - בית הספר לאמנות
קטגוריה:בוגרי קמרה אובסקורה - בית הספר לאמנות
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
קארה אלחלדה

קארה אלחלדה (בבסקית: Karra Elejalde; בספרדית: Carlos Elejalde; נולד ב-10 באוקטובר 1960 בויטוריה) הוא שחקן ובמאי קולנוע ספרדי.

==ביוגרפיה==
קארה אלחלדה למד משחק בחבל הבסקים. הוא למד ציור ופיסול לפני שהתחיל ללמוד משחק בעירו. הוא החל את עבודתו בהצגות תיאטרון. בשנת 1987 השתתף לראשונה בסרט קולנוע.

===קריירה===
בשנת 1993 שיחק בסרטו של פדרו אלמודובר "קיקה".

בשנת 1997 השתתף בקומדיית הפשע "Airbag" לצדה של השחקנית רוסי דה פלמה.

בשנת 1999 שיחק לצדו של דייגו לונה בסרט הדרמה המקסיקני "A Sweet Scent of Death".

בשנת 2007 שיחק בסרט "פשעים בזמן". בסך הכל השתתף ביותר מ-20 סרטים לרבות סדרות טלוויזיה.

בשנת 2010 שיחק לצד חאווייר ברדם בסרטו של זוכה פרס האוסקר אלחנדרו גונסלס איניאריטו "ביוטיפול". שיחק גם בסרטה זוכה הפרסים של איסיאר בויאין "בין טיפות הגשם" לצדו של גאל גרסיה ברנאל. 

בשנת 2016 גילם את מנולו בסרט הדרמה "100 מטרים".

בשנת 2019 שיחק בסרט הקומי מבית נטפליקס "שווייצריה הקטנה" לצדה של מגי סיוונטוס. באותה שנה גילם את המשורר והסופר מיגל דה אונאמונו בסרטו הבינלאומי של אלחנדרו אמנבר "בזמן מלחמה". 

בשנת 2021 גילם את אנריקה מולינר, שר התרבות של ספרד בסדרה "La Fortuna" שביים אלחנדרו אמנבר. בשנה זו שיחק גם בסרט הקומדיה של הבמאי פרננדו קולומו "פוליאמוריה למתחילים" בתפקיד הראשי. 

בשנים 2011 ו-2015 זכה ב"פרס גויה" על עבודתו כשחקן המשנה הטוב ביותר. בנוסף, זכה בפרסים נוספים בספרד.

בשנים 1999 ו-2007 ביים סרטים. בשנת 2019 החל להנחות תוכנית תרבות בטלוויזיה הספרדית.

בשנת 2022 שיחק בתפקיד ראשי בסרט המטבח השתגע. הסרט יצא לאקרנים בישראל בשנת 2024.

==קישורים חיצוניים==

קטגוריה:שחקני קולנוע וטלוויזיה ספרדים
קטגוריה:במאי קולנוע ספרדים
קטגוריה:ספרדים שנולדו ב-1960
זאנסה סכאנס

זאנסה סכאנס (בהולנדית: Zaanse Schans) היא שכונה בעיר זאנדם במחוז צפון הולנד, שבהולנד. השכונה מפורסמת בעיקר בשל המוזיאון הפתוח הנמצא בתחומה, ומכיל אוסף שמור ומתוחזק של מבנים ו-16 טחנות רוח היסטוריים אשר נאספו מרחבי האזור בין השנים 1961 ועד 1974 במטרה לשמר את המורשת ההיסטורית שלו. המבנים פורקו מיקומם המקורי, הוסעו על גבי מובילים ייעודיים והורכבו מחדש בשטח תוך ביצוע תהליך שיחזור ושימור מקיף. בשנת 1994 נחנך המוזיאון המקומי בחלקה הדרומי של השכונה.

==מקור השם==
שמה של השכונה נגזר משמו של הנהר זאן (Zaan) שעל גדותיו היא ממוקמת, ומיעודה המקורי בעת שהוקמה בשנת 1574 על ידי וילם הראשון, נסיך אורנז', כמוצב קדמי (בהולנדית: Schans) של הכוחות ההולנדים שהגנו על האזור מפני הכוחות הספרדיים במהלך מלחמת שמונים השנה לעצמאות הולנד.

==כיום==
זאנסה סכאנס היא אחת מן האטרקציות התיירותיות המפורסמות של הולנד, ונקודה חשובה במסלול התיירות של המורשת התעשייתית האירופית . השכונה מושכת אליה כשני מיליון תיירים בשנה והיא נגישה באמצעות נסיעה קצרה ברכבת מהתחנה המרכזית של אמסטרדם.
חלק מן המבנים ההיסטוריים בשכונה משמשים גם כמוזיאונים המציגים באופן פעיל וחוויתי מגוון של מלאכות ובעלי מקצוע האופיינים לאזור כגון: אריגה, אפיה, יצור גבינה ושמן, ויצור הנעליים ההולנדיות המסורתיות.

מכיוון שחלק מן המבנים ההיסטוריים משמשים גם למגורים, עומס התיירים והמבקרים גורם בשנים האחרונות לחילוקי דעות בקרב תושבי השכונה המבקשים לצמצם את מספרם במטרה להקטין את הצפיפות.

==קישורים חיצוניים==

*
*[https://www.amsterdam.org.il/zaanse_schans.html מידע על זאנסה סכאנס], אתר מדריכי מוזה

מרכז

קטגוריה:הולנד: מוזיאונים
קטגוריה:הולנד: היסטוריה
קטגוריה:צפון הולנד
קטגוריה:יישובים שהוקמו ב-1961
סם ובלה ספיבק

סם ובלה ספיבק

סם ובלה ספיבק (באנגלית: Bella and Samuel Spewack) היו זוג יהודים-אמריקאים שכתבו תסריטים לסרטים ומחזות.

== ביוגרפיה ==
סם ספיבק נולד בשנת 1899 בעיירה באחמוט שבאוקראינה (אז חלק של האימפריה הרוסית) ובהיותו ילד הגיע עם משפחתו לארצות הברית. הוא התגורר בניו יורק ולמד בה.

בלה כהן נולדה בשנת 1899 בטרנסילבניה, אז בתחומי האימפריה האוסטרו-הונגרית. היא הגיעה עם משפחתה לניו יורק בשנת 1902. היא עבדה כעיתונאית. הזוג התחתן בשנת 1922. זמן קצר לאחר מכך, הם נשלחו למוסקבה והיו כתבים בברית המועצות.

בשנת 1926 הזוג חזר לארצות הברית והתיישב בפנסילבניה. סם ספיבק התחיל לפרסם את הרומנים שלו וכתב תסריטים לסרטי קולנוע. בשנת 1940 הם היו מועמדים לקבלת פרס אוסקר על התסריט הטוב ביותר לסרט "אשתי המועדפת". לאחר תחילת מלחמת העולם השנייה הוא כתב תסריט לסרט העולם במלחמה, אחד הסרטים האמריקאים הראשונים על הנושא. לאחר סיום המלחמה, בלה ספיבק השתתפה בחלוקת מזון ומצרכים לפליטים באירופה.

בשנת 1948 הזוג כתב את Kiss Me, Kate. על בסיס הספר נכתב מחזמר שקיבל פעמיים פרס טוני ועובד לקולנוע בשם נשקיני קייט (1953).

המחזה של הזוג My Three Angels מועלה עד היום על בימות התיאטרון, על בסיסו הופק הסרט "אנחנו לא מלאכים" (1955).

הזוג הפסיק לכתוב יצירות חדשות בסוף שנות ה-50 של המאה ה-20. בשנת 1960 הזוג תרם להקמת מרכז לנכים ברמת גן.

סם ספיבק נפטר בשנת 1971. בלה ספיבק נפטרה בשנת 1990.

== קישורים חיצוניים ==

* [https://jwa.org/encyclopedia/article/spewack-bella קורות חיים]

==הערות שוליים==

קטגוריה:תסריטאי קולנוע אמריקאים
קטגוריה:מחזאים אמריקאים
קטגוריה:זוכי פרס טוני
קטגוריה:יהודים אמריקאים
קטגוריה:אמריקאים שנולדו ב-1899
Mary

Mary הוא אלבומה הרביעי של הזמרת מרי ג'יי בלייג', אשר יצא ב-17 באוגוסט 1999 על ידי MCA רקורדס. האלבום הגיע למקום השני בארצות הברית בשבוע הבכורה שלו וזה היה מיקום השיא שלו. הוא מכר 239 אלף עותקים בשבוע הראשון ליציאתו במדינה ובילה 57 שבועות במצעד. בסך הכל נכון הליום מכירותיו במדינה עומדות על 2.1 מיליון עותקים ובכך זכאי למעמד פלטינה כפולה. מתוך האלבום יצאו 5 סינגלים ביניהם השיר "As" שהוא גרסת כיסוי לשיר של סטיבי וונדר. עם יציאתו האלבום קיבל ביקורות חיוביות מהמבקרים.

== הישגים בולטים ==
* מגזין "Spin" דירג את האלבום במקום ה-15 ברשימת האלבומים הטובים ביותר לאותה שנה.
* היא הייתה מועמדת לשני פרסי EMA על השיר "As" בקטגוריות "הקליפ הטוב ביותר" ו-"השיר הטוב ביותר".
* היא הייתה מועמדת לפרס "Brit" בקטגוריית "האלבום הבין לאומי הנשי של השנה".
* היא הייתה מועמדת ל-3 פרסי גראמי בקטגוריות: "הביצוע הווקאלי הטוב ביותר בשיר R&B נשי" (על השיר "All That I Can Say"), "הביצוע הווקאלי הטוב ביותר בדואט או קבוצה בשיר R&B" (על השיר "Don't Waste Your Time" עם ארית'ה פרנקלין) ו"אלבום ה-R&B הטוב ביותר".
* היא הייתה מועמדת לפרס בטקס פרסי הנשמה על השיר "Your Child" בקטגוריית "שיר ה-R&B/נשמה הטוב בותר" ב-2001 ושנה לפניי זה היא זכתה באותו הטקס בפרס "אלבום ה-R&B/נשמה הטוב ביותר", "האלבום הנשי הטוב ביותר" ואף הייתה מועמדת לפרס "אלבום ה-R&B/נשמה או ראפ הטוב ביותר".
* בטקס "Soul Train Lady Awards" היא זכתה ב-2 פרסים בקטגוריות "אלבום הסולו R&B/נשמה של השנה" ו"שיר ה-R&B/נשמה או ראפ של השנה" על השיר "All That I Can Say". בנוסף היא גם הייתה מועמדת בקטגוריית "שיר הסולו ה-R&B/נשמה הטוב ביותר" עבור אותו השיר.
* ב-2001 היא זכתה בפרס ה-BET הראשון שלה בקטגוריית "האמנית הנשית של השנה".

== רשימת רצועות ==

==קישורים חיצוניים==

== הערות שוליים ==

קטגוריה:אלבומי מרי ג'יי בלייג'
קטגוריה:אלבומים באנגלית
קטגוריה:אלבומים שהופקו על ידי ג'ימי ג'אם וטרי לואיס
קטגוריה:אלבומים שהופקו על ידי ריץ' הריסון
קטגוריה:אלבומי חברת MCA רקורדס
איריס שמי

איריס שמי (נולדה ב-1956) היא זמרת ישראלית.

==ביוגרפיה==
שמי נולדה בקיבוץ בית השיטה לרות ולסופר אהרון שמי.

==מוזיקה==
היא שירתה בצה"ל בלהקת חיל האוויר. במסגרת הלהקה היא גם השתתפה בתוכנית "מוכרחים להמשיך לנגן".

התפרסמה בשנים 1978–1983 כחברה בלהקת הבנות "סקסטה".

לאחר מכן היא הייתה חברה בהרכב המוזיקלי "בננה" ביחד עם אהרון סייקס וחיים פינרי, איתם השתתפה ב-1983 בתחרות הקדם אירוויזיון של אותה שנה, בו הגיע שירם, "מדונה", למקום הרביעי בתחרות.

שמי הפיקה את תקליט הילדים של ירדנה ארזי. ב-1988 הייתה זמרת הליווי של ירדנה ארזי באירוויזיון שהתקיים באותה שנה, עם השיר "בן אדם".

היא שרה את שיר הנושא לסדרה "פיף ותלתול" בדיבובה העברי.

ב-2020 חזרה לפעילות מוזיקלית כשלקחה חלק באיחוד של להקת סקסטה.

==עיסוקים נוספים==
ב-1990 לקחה חלק במסע פרסום לוופל טורטית של עלית.

אחרי שעזבה את תחום הזמרה עבדה בהנהלה של ערוץ הקניות.

כשחקנית היא השתתפה בתפקיד קטן בסרט "ואז היא הגיעה".

ב-2019 החלה לעבוד כדיילת באל על.

==קישורים חיצוניים==
* 
* [http://pizmonet.co.il/wiki/איריס_שמי איריס שמי], באתר פזמונט
* 

==הערות שוליים==

קטגוריה:זמרות ישראליות
קטגוריה:זמרים ישראלים
קטגוריה:דיילות אל על
קטגוריה:דיילי אל על
קטגוריה:חברות להקת חיל האוויר
קטגוריה:חברי להקת חיל האוויר
קטגוריה:סקסטה
קטגוריה:משתתפות פסטיבל הזמר והפזמון
קטגוריה:משתתפות פסטיבל הזמר החסידי
קטגוריה:משתתפות פסטיבל שירי הילדים
קטגוריה:מתמודדות קדם-האירוויזיון
קטגוריה:בית השיטה: אישים
קטגוריה:ישראליות שנולדו ב-1956
קטגוריה:ישראלים שנולדו ב-1956
Shake It (שיר של סאקיס רובאס)

"Shake It" (בעברית: שקשק את זה) הוא סינגל שהוקלט על ידי הזמר היווני סאקיס רובאס. השיר נכתב על ידי נקטיירוס טיירקיס והולחן על ידי ניקוס טרזיס. השיר ייצג את יוון באירוויזיון 2004 וזכה במקום ה-3.

== אירוויזיון 2004 ==
עם השיר השתתף סאקיס רובאס באירוויזיון 2004. בחצי הגמר הצליח השיר להגיע אל המקום ה-3 עם 238 נקודות בסך הכל. בגמר האירוויזיון הגיע השיר גם אל המקום ה-3, עם 252 נקודות בסך הכל.

== מיקומי שיא ==

== גרסתה של ניקול ראידמן ==

Shake It (בעברית: שקשק את זה) הוא סינגל שהוקלט על ידי הזמרת הישראלית ניקול ראידמן והזמר היווני סאקיס רובאס. השיר יצא לאור ב-20 בינואר 2020, כסינגל שלא מתוך אלבום, על ידי חברת התקליטים על ידי אן אם סי יונייטד.<ref></ref> סינגל זה יצא במקור בשנת 2004, אך בשל פרויקט משותף של ראידמן ורובאס החליטו להקליטו מחדש כחלק מקידום הופעתם המשותפת באמפי קיסריה, שאמור היה להתקיים ב-11 ביוני 2020.

נכון לפברואר 2020, מונה הצפיות של השיר באתר יוטיוב עומד על כ-1.3 מיליון.<ref></ref>

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירי 2004
קטגוריה:שירי אירוויזיון 2004
קטגוריה:שירי יוון באירוויזיון
קטגוריה:שירים באנגלית
קטגוריה:סינגלים שהגיעו למקום הראשון ביוון
מריה אנז'לס אנגלדה

המשוררת והסופרת מָרִיָּה אַנְזֶ'לְס אַנְגְלָדָה (בקטלאנית: Maria Àngels Anglada; 9 במרץ 1930 ויק, שבצפון-מזרח קטלוניה – 23 באפריל 1999 פיגרס) היא סופרת ומשוררת קטאלונית.

אנגלדה למדה שפות קלאסיות באוניברסיטת ברצלונה ועבדה רוב חייה כמתרגמת מלטינית ומיוונית לקטלאנית.

מכלול יצירתה כולל עשרה ספרים בפרוזה, שביניהם זכו לחשיבות מיוחדת שתי יצירות העוסקות בשואת העם היהודי ובשואת הארמנים: "הכינור של אושוויץ" (1994) ו"מחברת ארם" (1997), אבל מלבדם גם ספרי פרוזה דוגמת "שמי אינו לאורה" (1981), "סנדלים מקצף" (1985) ו"סוכן המלך" (1991).

אנגלדה פרסמה גם ארבעה ספרי שירה, שלושה ספרי מסות, שלושה קבצים של סיפורים מהמיתולוגיה ומדברי ימי יוון ורומי ואוסף זיכרונות.

היא זכתה בחמישה פרסים ספרותיים יוקרתיים ובשנת 1994 הוענק לה צלב סאן ז'ורדי, אחד מעיטורי הכבוד החשובים ביותר הניתנים בקטלוניה.

==קישורים חיצוניים==

* [http://www.nillydagan.com/תרגומי-שירה-עם-רמי-סערי/1404-מצבה-ואפרודיטה שיר מאת מריה אנז'לס אנגלדה]
* [https://www.escriptors.cat/autors/angladama/english קורות חיים]

קטגוריה:משוררות ספרדיות
קטגוריה:משוררות קטלאניות
קטגוריה:נשים זוכות פרסים: שירה
קטגוריה:ספרדיות שנולדו ב-1930
קטגוריה:ספרדים שנולדו ב-1930
קטגוריה:נפטרות ב-1999
מיכל רפאלי-כדורי

מיכל רפאלי-כדורי
מיכל רפאלי-כדורי היא בכירה בענף התקשורת הישראלי. כיהנה כסמנכ"ל רגולציה בחברת YES, יו"ר זיר"ה, יו"ר המועצה לשידורי כבלים ולשידורי לוויין.

==ביוגרפיה==
רפאלי-כדורי למדה לתואר ראשון בתולדות האמנות והתיאטרון ב. בזמן לימודיה הייתה מזכירת נשיא המדינה בתקופתם של אפרים קציר ויצחק נבון.

בשנים 1980–1989 הייתה מנהלת הפעילות הפרלמנטרית של תנועת רצ בכנסת, יועצת התקשורת ודוברת התנועה.

בשנים 1990–1992 הייתה מראשוני העובדים בחברת ערוצי זהב. הייתה מנהלת במחלקת התוכן, עורכת מדריך הטלוויזיה, אחראית על הדוברות, יחסי ציבור לובי ופרסומים.

בשנים 1992–1993 הייתה יועצת טלוויזיה לשרת החינוך והתרבות שולמית אלוני. יוזמת ומרכזת "ועדת לבני", לבחינת מצב רשות השידור. נציגת שרת החינוך בוועד המנהל של רשות השידור.

בשניים 1993- 1997 הייתה יו"ר המועצה לשידורי כבלים ולווין וחברת הנהלת משרד התקשורת. במסגרת זו פיקחה וקבעה את המדיניות בהיבטי השידור והשירותים, פיתוח והרחבת ענף השידורים בכבלים ובתקופתה החלה הכנסת התחרות במונופול הכבלים שמשה כראש צוות ההכנה לקבלת מידע (RFI) לשידורי טלוויזיה רב-ערוצית בלוויין. ייזמה חקיקת הערוצים הייעודיים, ניהלה המכרזים לערוץ הקניות, הערוץ בשפה הערבית. הייתה ממקימי הוועדה הישראלית למדרוג. הקימה את מערך התמיכות בשידור קהילתי והקימה מכספי התמלוגים של הכבלים והממשלה את קרן מקור לטלוויזיה לעידוד הפקות לטלוויזיה, אליה הצטרפה אחרי 25 שנה כחברת הנהלה.

בשנים 2018-1999 הייתה סמנכ"לית רגולציה ומנהלת הערוצים החיצוניים בחברת yes. עד לשנת 2014 שמשה גם כחברת הנהלת אגף התוכן ומנהלת רכש הערוצים החיצוניים.

ב-2011 הייתה ממקימי חברת זיר"ה וכיהנה בה כמנהלת ויו"ר הדירקטוריון.

ב-2018 הקימה יחד עם עמית שכטר את קרן פרס היצירה על שם שולמית אלוני, והיא מנהלת את הקרן מאז.

חברת הוועדים המנהלים של קרן מקור, קופרו והתיאטרון הערבי-עברי ביפו.

חברת הנהלת שותפים לדרך - אגודת הידידים של עמותת יוצאים לשינוי.

ביוני 2020, מונתה לחברה במועצת תאגיד השידור הישראלי - "כאן", כנציגת ציבור בעלת ניסיון בתחום היצירה הטלוויזיונית.

==חיים אישיים==
רפאלי-כדורי נשואה לדב כדורי, אם לשתי בנות ומתגוררת במבשרת ציון.

==קישורים חיצוניים==
* 

== הערות שוליים ==

קטגוריה:המועצה לשידורי כבלים ולשידורי לוויין
קטגוריה:נשות תקשורת ישראליות
קטגוריה:דוברות ישראליות
קטגוריה:דוברים ישראלים
קטגוריה:יועצות תקשורת ישראליות
קטגוריה:חברי מליאת רשות השידור
קטגוריה:בוגרות תיכון חוגים
קטגוריה:בוגרי תיכון חוגים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:מבשרת ציון: אישים
קטגוריה:מנהלות ישראליות
קטגוריה:מנהלים ישראלים
קטגוריה:דירקטוריות ישראליות
קטגוריה:דירקטורים ישראלים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
מוזיאון הריגול הגרמני ברלין

מוזיאון הריגול הגרמני ברלין (באנגלית: German Spy Museum Berlin; בגרמנית: Deutsches Spionagemuseum Berlin) הוא מוזיאון פרטי בנושא ריגול בברלין בירת גרמניה.

המוזיאון נפתח לציבור ב-19 בספטמבר 2015.

המוזיאון ממוקם בכיכר לייפציג. המוזיאון מציג בתערוכה אינטראקטיבית ובמולטימדיה את ההיסטוריה של שירותי הריגול והשירותים החשאיים ברחבי העולם. המוזיאון בוחן שיטות ריגול ותקשורת באמצעות קידוד (קריפטוגרפיה) לאורך ההיסטוריה, החל מטקסטים מצריים קדומים, תוך מתן דגש מיוחד לפעילות ריגול בברלין במהלך המלחמה הקרה. ברלין הייתה מוקד ריגול במהלך המלחמה הקרה.

== תערוכת הקבע ==
בחלל תצוגה של 3,000 מטרים רבועים, המוזיאון מציג יותר מ-300 תערוכות מהמלאי שלו שמורכבות מיותר מאלף פריטי תצוגת קבע.

בתצוגה מופיעים מכונת אניגמה מקורית, מצלמות CIA נדירות ואביזרים מסרטי ג'יימס בונד.

התצוגה מורכבת ברובה ממוצגים מקוריים, דגמים ועותקים (שחזורים) ומיצבים.

===הנושאים העיקריים המוצגים===
היסטוריית הריגול מהעת העתיקה ועד העידן הנוכחי, ריגול במלחמת העולם הראשונה, ריגול במלחמת העולם השנייה, קריפטולוגיה, מורס, רדיו, ריגול במלחמה הקרה (שירותי חשאיות במזרח ובמערב גרמניה), ציוד ריגול, אימוני ריגול, שיטות ריגול, ריגול בקולנוע (כגון בסרטי ג'יימס בונד), סוכנים כפולים, ריגול בהווה ובעתיד.

===גלריית תמונות===
<gallery mode="nolines">
Enigma_(Chiffriermaschine).JPG|מכונת אניגמה
Observations-Trabant.JPG|מכונית טראבנט המשמשת לתצפיות
Spy_Map.JPG|מפה דיגיטלית לאיתור פעילויות מודיעין בברלין במהלך המלחמה הקרה
James_Bond_Requisiten.JPG|אביזרי ג'יימס בונד
Laserparcours.JPG|מסלול מכשולי לייזר
</gallery>

== קישורים חיצוניים ==

* 

== הערות שוליים ==

קטגוריה:ארגוני ביון
קטגוריה:ברלין: מוזיאונים
קטגוריה:המלחמה הקרה
יחסי גרמניה–מלזיה

יחסי גרמניה-מלזיה הם יחסי החוץ בין גרמניה למלזיה. גרמניה מחזיקה במלזיה שגרירות בקואלה לומפור,<ref></ref> ומלזיה מחזיקה בגרמניה שגרירות בברלין.<ref></ref>

== היסטוריה ==
=== התקופה הקולוניאלית ===
ההיסטוריה של הקשר הראשון של מלזיה עם הקיסרות הגרמנית, הייתה כאשר הקונסול האוסטרי-גרמני בהונג קונג הבריטית, הברון פון אוברבק השיג שטח קרקע בחוף המערבי של צפון בורנאו לאחר שעודד לעשות כן על ידי סוחר אמריקני בשם ג'וזף ויליאם טורי בהונג קונג. פון אוברבק יצא אז לברוניי כדי לחדש את הזיכיון מטמנגונג מברוניי,<ref></ref> וחוזה דומה מסולטנות סולו ב-22 בינואר 1878.<ref></ref> כדי לממן את תוכניותיו לשטח, פון אוברבק זכה לגיבוי כספי מצד האחים דנט (אלפרד ואדוארד). עם זאת, לאחר מאמץ רב לקדם את השטח לממשלות אוסטריה וגרמניה, הוא לא הצליח להשיג תשומת לב מהשתיים לכבוש את השטח. מאוחר יותר נסוג אוברבק ב-1879 והשאיר אותו לאלפרד דנט לניהול השטח.

=== יחסים מודרניים ===
בניין המארח את שגרירות גרמניה ב[[קואלה לומפור, מלזיה.]]
ביקורו הראשון של קנצלר גרמני במלזיה אי פעם התרחש כאשר ראש ממשלת מלזיה, מאהאטיר מוחמד, הזמין את קנצלר גרמניה באותה תקופה, גרהרד שרדר, לבקר במדינה במרץ 2002. הביקור הרשמי הראשון נערך אז בשנה שלאחר מכן על ידי שרדר.<ref name="German investment"></ref> בספטמבר 2004 קיים ראש ממשלת מלזיה עבדאללה אחמד בדאווי שיחות דו צדדיות עם הקנצלרית אנגלה מרקל במהלך פסגת אסיה – אירופה (ASEM) בהאנוי, וייטנאם.<ref name="Weiss2014"></ref> ב-17 במאי 2005 נערך ביקור של עבדאללה לשיחות פוליטיות וכלכליות עם שרדר.<ref></ref> ביקור קצר בקואלה לומפור של שר החוץ הגרמני יושקה פישר נערך ב-10 בפברואר 2005.<ref></ref> ב-11 בספטמבר 2006 נפגש עבדאללה שוב עם מרקל לדיונים הדו-צדדיים האחרים בשולי פסגת ASEM בהלסינקי, פינלנד.<ref></ref>

== יחסים כלכליים ==
מלזיה הייתה שותפה למסחר העיקרי של גרמניה בין מדינות ASEAN מזה מספר שנים, כאשר גרמניה גם הפכה למשקיעה הגדולה ביותר במלזיה.<ref name="German investment"></ref> המסחר בשנת 2006 הסתכם בכ-7.6 מיליארד אירו, 9.67% לעומת השנה הקודמת. גרמניה מייבאת מוצרי חשמל, מכונות משרדיות, שומנים ושמנים אכילים ותעשייתיים, מוצרי גומי, ומוצרים כימיים ראשוניים ממלזיה, ומייצאת למדינה מכונות, כלי רכב מנועיים, כלי טיס, חומרה ותרופות. בשנת 2014 היבוא הגרמני ממלזיה הסתכם ב-6.1 מיליארד ואילו היצוא למלזיה היה 14.8 מיליארד.<ref></ref>

== תיירות ==
בשנת 2001 היו מעל 70,400 כניסות תיירים מגרמניה למלזיה, המהווה את המספר השני בגודלו של כניסות תיירים למלזיה מאירופה אחרי בריטניה. זה מתוך 12.8 מיליון כניסות התיירים שנרשמו בשנת 2001, מה שהיווה עלייה של 25% לעומת שנת 2000.<ref>&nbsp; Ministry of International Trade and Industry Malaysia. </ref>

== קישורים חיצוניים ==

== הערות שוליים ==
מפרצון פוטאקה

תצלום לוויין של האי ת'רסטון. מפרצון פוטאקה - במרכז התמונה.
מפרצון פוטאקה (באנגלית: Potaka Inlet) הוא מפרצון צר מלא קרח בצפון האי ת'רסטון, שבאנטארקטיקה.

המפרץ ממוקם בסמוך מזרחית לחצי האי סטאר.

אורכו של המפרץ 15 קילומטרים.

== היסטוריה ==
=== גילוי ומיפוי המפרצון ===

המפרצון מופה לראשונה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בדצמבר 1946.

=== מקור השם ===

שמו של המפרצון ניתן לו על ידי הוועדה המייעצת לשמות אנטארקטיים.

המפרצון נקרא על שמו של דוקטור לואי ה. פוטאקה ( Dr. Louis H. Potaka), שהיה רופא במשלחת בירד לחקר אנטארקטיקה (ByrdAE) בשנים 1933–1935.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:11996 מפרצון פוטאקה] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=130297 מפרצון פוטאקה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=11517&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון פוטאקה] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25592730 מפת אזור מפרצון פוטאקה]

== הערות שוליים ==

פוטאקה
פוטאקה
פסגות סמית'

פסגות סמית (באנגלית: Smith Peaks) הן קבוצת פסגות ברכס דייוויד, בהרי פארמנס, באדמת מק. רוברטסון, שבאנטארקטיקה.

הפסגות ניצבות בסמוך מדרום להר הורדן.

== היסטוריה ==
=== גילוי ומיפוי הפסגות ===

הפסגות מופו על ידי קרטוגרפים נורווגים, בהתבסס על תצלומי אוויר שצולמו על ידי משלחת לארס כריסטנסן, בין השנים 1936–1937.

הפסגות מופו בשנית על ידי משלחת החקר האנטארקטית הלאומית של אוסטרליה בין השנים 1957–1960.

=== מקור השם ===

שמם של הפסגות ניתן להם על ידי ועדת השמות האנטארקטיים של אוסטרליה.

הפסגות נקראות על שמו של פרדריק אפלטון סמית' (Frederick Appleton Smith) שהיה מכונאי דיזל בתחנת מוסון בשנת 1957.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:14083 פסגות סמית'] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=2081 פסגות סמית'] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13538&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגות סמית'] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/smith_peaks מחשבון מרחקים - מרחקים מפסגות סמית']

== הערות שוליים ==

סמית'
עמק סקוקי

עמק סקוקי (באנגלית: Skoki Valley) הוא עמק בפארק הלאומי באנף, באלברטה, שבקנדה, בסמוך לעיירה לייק לואיז. בעמק שוכנים אגמים ומעברים רבים כמו אגם הידן, אגם פטרמיגן ומעבר דספשן. העמק פופולרי בקרב מטיילים, גולשים ומטפסים בזכות השלג הצח והנופים המדהימים. כדי להכיל גולשים בשנות השלושים של המאה הקודמת נבנו שם בקתת הסקי סקוקי ובקתת האפווי (Halfway) באמצעות בולי עץ על ידי סוחרים מקומיים. אגמי רד דיר (Red Deer; "הצבי האדום") המהווים את שפכי הנהר של נהר רד דיר ממוקמים בסמוך לעמק למרגלות הר סקוקי.<ref></ref><ref></ref>

== הערות שוליים ==

קטגוריה:אלברטה: עמקים
קטגוריה:הפארק הלאומי באנף
פסגת דאנלופ

פסגת דאנלופ (באנגלית: Dunlop Peak) היא פסגה בפסגות סמית', ברכס דייוויד, בהרי פראמנס, באדמת מק. רוברטסון, שבאנטארקטיקה.

גובהה של הפסגה 1,330 מטרים מעל פני הים.

הפסגה ממוקמת 1.9 קילומטרים דרומית להר הורדן.

== היסטוריה ==
=== גילוי ומיפוי הפסגות ===

הפסגה מופתהו על ידי קרטוגרפים נורווגים, בהתבסס על תצלומי אוויר שצולמו על ידי משלחת לארס כריסטנסן, בין השנים 1936–1937.

משלחות חקר רבות של משלחת החקר האנטארקטית הלאומית של אוסטרליה חלפו בסמוך לפסגה בדרכן דרומה, לאחר שנת 1957.

=== מקור השם ===

שמה של הפסגה ניתן לה על ידי ועדת השמות האנטארקטיים של אוסטרליה.

הפסגה נקראות על שמו של ר. דאנלופ (R. Dunlop) שהיה פיזיקאי חוקר קרניים קוסמיות בתחנת מוסון בשנת 1959.

== לקריאה נוספת ==

<div class="mw-content-ltr">• Mackintosh, Andrew & White, Duanne & Fink, David & Gore, Damian & Pickard, John & Fanning, Patricia. (2007), [https://www.researchgate.net/publication/249521197_Exposure_ages_from_mountain_dipsticks_in_Mac_Robertson_Land_East_Antarctica_indicate_little_change_in_ice-sheet_thickness_since_the_Last_Glacial_Maximum Exposure ages from mountain dipsticks in Mac. Robertson Land, East Antarctica, indicate little change in ice-sheet thickness since the Last Glacial Maximum], Geology. 35. https://doi.org/10.1130/G23503A.1.</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:4175 פסגת דאנלופ] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=124590 פסגת דאנלופ]
* [https://data.aad.gov.au/aadc/gaz/scar/search_names_action.cfm?search_text=3967&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת דאנלופ] באתר הגאזט האנטארקטי המשווה SCAR של ממשלת אוסטרליה
* [https://peakery.com/dunlop-peak-antarctica/ פסגת דאנלופ] באתר peakery - המרחק בין פסגת דאנלופ לאתרים סמוכים
* [https://mountainplanet.com/mountains/dunlop-peak פסגת דאנלופ] באתר mountainplanet
* [http://distancebetween.info/dunlop_peak מחשבון מרחקים - מרחקים מפסגת דאנלופ]
* [https://mapcarta.com/25610578 מפת אזור פסגת דאנלופ]
* [http://antarctica.discair.co.uk/map.php?map=main&id=6632450 תחזית מזג אוויר עדכנית עבור פסגת דאנלופ]

== הערות שוליים ==

דאנלופ
פסגת סמית' (אנטארקטיקה)

פסגת סמית (באנגלית: Smith Peak) היא פסגה בולטת בהרי ווקר, באי ת'רסטון בארץ אלזוורת', שבאנטארקטיקה.

הפסגה ממוקמת דרומית-מזרחית לראשו של מפרצון פוטאקה; 9.7 קילומטרים מזרחית - צפון-מזרחית להר האבארד.

גובה הפסגה 583 מטרים מעל פני הים.

== היסטוריה ==
=== גילוי ומיפוי הפסגה ===

הפסגה מופתה לראשונה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בדצמבר 1946.

=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של דין ס. סמית' (Dean C. Smith), שהיה טייס במשלחת בירד לחקר אנטארקטיקה (ByrdAE) בשנים 1928–1930.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:14082 פסגת סמית'] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=131799 פסגת סמית'] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13537&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת סמית'] באתר הגאזט האנטארקטי המשווה SCAR של ממשלת אוסטרליה
* [https://meteobox.com/antarctica/smith-peak/ מזג אוויר עדכני עבור פסגת סמית']

== הערות שוליים ==

סמית'
הר סקוקי

הר סקוקי (באנגלית: Skoki Mountain) הוא הר הממוקם בפארק הלאומי באנף שבאלברטה, קנדה. הוא ממוקם לכיוון מזרח עמק סקוקי, בראש נהר רד דיר, והיא חלק מרכס סלייט. בבסיס ההר שוכנת בקתת הסקי סקוקי, בקתת סקי היסטורית שנבנתה בשנת 1931,<ref></ref> שהיא גם נקודת המוצאה של מספר מסלולי טיול המובילים לפסגת ההר בגובה 2,707 מטרים.

הר סקוקי נקרא על ידי ג'יימס פ' פורטר בשנת 1911, ושמו הוא המילה הילידית לביצת עשב או לביצה.

== הערות שוליים ==

קטגוריה:אלברטה: הרים
הר אנתוזואן

הר אנתוזואן (באנגלית: Anthozoan Mountain, "הר האלמוגים") הוא הר של רכס סלייט שבאלברטה, קנדה. קיבל את שמו בשנת 1925, לאחר שנמצאו אנתוזואנים מאובנים (אלמוגים) באבן הגיר הדבונית בהר.<ref></ref><ref></ref><ref></ref>

== הערות שוליים ==

קטגוריה:אלברטה: הרים
הר ברכיופוד

הר ברכיופוד (באנגלית: Brachiopod Mountain) הוא הר הממוקם ברכס סלייט, קבוצת משנה של הרי הרוקי הקנדיים שבאלברטה, קנדה. ההר נקרא על ידי ג'יימס פ. פורטר, על שם הברכיופודים המאובנים שנמצאו באבן הגיר הדבונית בהר.

== אקלים ==
בהתבסס על שיטת קפן למיון אזורי אקלים, הר ברכיופוד ממוקם באזור אקלים תת-ארקטי עם חורפים קרים ומושלגים וקיץ מתון. הטמפרטורות יכולות לרדת מתחת ל־20 מעלות צלזיוס עם אפקט צינון רוח מתחת ל־30 מעלות צלזיוס בחורף.

== קישורים חיצוניים ==
* [https://www.flickr.com/photos/boscographics/2881247338/in/photolist-5oB9sf-fUjYm8-2aafb37-aQYi8-gH36DE-2dTGuXf-2bcEtfL-5owSeV-fVzi2d-8mCWtD-fW3Uqs-8mG3B1-8mFW7u-8mCQ2Z-ozvUSd-fVUwtN-8mCY7c-ncD5PN-4jBBQp-8mD56V-fVz7pn-d9Ls7Y-4jzu5D-ncD5V9-2W9YAf-gH43iZ-gH3kqi-2bP2mmV-24vqBH3-24yxdHN-24EugU3-2bcEkeL-HSEkWX-263svMn-KogvhE-263svBT-24Euhay-P889xM-fhEbrY-21MrznT-fhq266-SgJoPm-SgJoZb-SgJoSh-SgJoLW-21YzV6K-2a31hpf-SgJoKd-JNdaJM-Kfk71e צילום של הר ברכיופוד], באתר פליקר

== הערות שוליים ==

קטגוריה:אלברטה: הרים
סמיון שולומוביץ' גורביץ'

סמיון שולומוביץ (או, לפי תעודות אחרות: שלמוביץ') גורביץ (ברוסית: Семён Шоломович Гуревич או Семён Шлемович Гуревич; 1915 – 1982) היה יהודי סובייטי לוחם במלחמה הפטריוטית הגדולה, מפקד מחלקת טלפון וכבלים של פלוגת התקשורת המעוטרת מס' 107 בחטיבת סיור מס' 78 של הארמייה השביעית של חזית הערבה, גיבור ברית המועצות, בדרגת לויטננט המעוטר.

==קורות חיים==
נולד בעיר איגומן, גוברניית מינסק, במשפחת איכרים. לאחר סיום שבע שנות לימודיו, עבד כנגר.

בצבא האדום מאז 1936. השתתף בפלישת ברית המועצות לפולין באזור בלארוס בשנת 1939. בחזיתות של מלחמת העולם השנייה מאז יולי 1941. בשנת 1942 סיים את לימודיו בבית הספר לפרשים של טמבוב. חבר במפלגה הקומוניסטית של ברית המועצות מאז 1943.

בלילה שלפני 25 בספטמבר 1943 חצה עם עוד ארבעה קשרים את נהר הדנייפר מצפון לכפר דומוטקן שבנפת ורחנפרובסקי במחוז דניפרופטרובסק ברפובליקה הסובייטית הסוציאליסטית האוקראינית וחיבר מפקדות בין הגדות.

כשקבוצה של חיילי ורמאכט ביצע תקיפה מן העורף הסובייטי ב-27 בספטמבר 1943, התקשורת עם הגדה השמאלית נותקה והוא הוביל את חיילי הקשר למתקפת נגד וחיסל באופן אישי יותר מעשרה חיילים גרמניים. לאחר מכן חודש הקשר.

לאחר המלחמה - יצא לגמלאות, חי ועבד במינסק. נקבר בבית העלמין המזרחי (המוסקבאי) בעיר.

== הערות שוליים ==

קטגוריה:יהודים אנשי הצבא האדום במלחמת העולם השנייה
קטגוריה:מקבלי עיטור הכוכב האדום
קטגוריה:מקבלי עיטור לנין
קטגוריה:יהודים מעוטרי גיבור ברית המועצות
קטגוריה:מקבלי עיטור המלחמה הפטריוטית הגדולה
קטגוריה:סובייטים שנולדו ב-1915
קטגוריה:סובייטים שנפטרו ב-1982
Reflections (A Retrospective)

(בעברית: השקפות (רטרוספקטיבה)) הוא אלבום הלהיטים הראשון של הזמרת מרי ג'יי בלייג', אשר יצא ב-1 בדצמבר 2006 באירופה, ובארצות הברית 12 יום לאחר מכן על ידי גפן רקורדס. נכון לדצמבר 2009, מכירות האלבום עומדות על 900 אלף עותקים בארצות הברית והוא זכאי למעמד זהב. בבריטניה האלבום אמנם הגיע רק למקום 40, אך מכר 140 אלף עותקים במדינה ובכך היה זכאי גם שם למעמד זהב בזכות השבוע של חג המולד שבשבוע הזה מכירותיו עלו ב-40 אלף עותקים. נכון למאי 2008, מכירות האלבום עומדות על כ-1.3 מיליון עותקים בכל העולם.

== היסטוריה ==
האלבום היה אמור לצאת במקור בנובמבר 2005 בשם "Reminisce... Until the Breakthrough", אך בגלל יציאת אלבומה "The Breakthrough" שנה קודם לכן הוחלט לדחות את יציאת האלבום לאביב 2006. השירים "Be Without You", "One", "MJB da MVP" ו-"Can't Hide from Luv" תוכננו להיות באלבום זה אך בסופו של דבר יצאו תחת האלבום "The Breakthrough". בסופו של דבר האלבום יצא בדצמבר 2006 והוחלט לשנות את שמו.

== רשימת רצועות ==

==קישורים חיצוניים==

==הערות שוליים==

קטגוריה:אלבומי מרי ג'יי בלייג'
קטגוריה:אלבומים שהופקו על ידי ג'ימי ג'אם וטרי לואיס
קטגוריה:אלבומים שהופקו על ידי שון קומבס
יעל בלארי

יעל בלארי (שם מדעי: Myotragus balearicus; מילולית מיוונית: "עז-עכבר בלארית") הוא מין נכחד של מפריט פרסה מקבוצת היעלים, אשר השתייך לסוג מיוטראגוס (Myotragus), וחי בין הפליוקן להולוקן באיים מיורקה ומנורקה שבאיים הבלאריים מלפני 5.3 מיליון שנה עד שנכחד לפני 5,000 שנה. יעל זה הוגדר ב-1909 בידי דורותיאה בייט , ומחקר שנערך באוניברסיטה בברצלונה הגיע למסקנה שאף על פי שהיא קרוי עז הוא קרוב יותר לכבשים.
== מאפיינים ==
יעל זה, שעבר גמדיות איים, הגיע לגובה 50 סנטימטרים בכתפיים ולמשקל של 50 עד 70 קילוגרם בממוצע. הוא היה קטן יחסית ליעלים והיה בעל מבנה עיניים שפנו קדימה כמו עיני טורפים ופרימטים, בניגוד למרבית הפרסתנים ורוב היונקים הצמחוניים שהם בעלי עיניים מצידי הגולגולת. הדבר נבע ממיעוט הטורפים באי ומתנאי החיים של היעל על הצוקים התלולים. הוא היה בעל לסת תחתונה ארוכה בעלת חותכות בולטות, אך בלסת העליונה כמעט שלא בלטו שיניים. החוטם שלו היה קצר ומעל ראשו בלטו זוג קרניים קצרות עם עיקול קטן. ככל הנראה היו קרניים על ראשיהם של שני הזוויגים.

היעל הבלארי היה כנראה אוכל עלים של שיחים וצמחייה עשבונית ופחות ליחך עשבים. נראה שהצמחייה באי הייתה פזורה מכדי לתמוך בעדרי פרסתנים גדולים ולא נמצאו מאובני עשבים. הוא חי באי לצד הנורלאגוס, גדול הארנבאים מעולם ששקל 30 קילוגרם.

==קישורים חיצוניים==

קטגוריה:בעלי חיים שתוארו ב-1909
קטגוריה:טקסונים שתוארו בידי דורותיאה בייט
קטגוריה:יעלים פרהיסטוריים
קטגוריה:מגה-פאונה של הפליסטוקן באירואסיה
קטגוריה:יונקים שחיו בפליוקן באירופה
קטגוריה:יונקים שחיו בפליסטוקן באירופה
קטגוריה:מאובני טקסונים שתוארו ב-1909
הר וייטהורן

הר וייטהורן (באנגלית: Whitehorn Mountain) הוא הר הממוקם ברכס סלייט שבפארק הלאומי באנף שבאלברטה, קנדה.

== גאולוגיה ==
כמו הרים אחרים בפארק באנף, הר וייטהורן מורכב מסלע משקע שהונח בין תקופת הפרקמבריון לתקופת היורה. סלע משקע זה נוצר בים רדוד, נדחף מזרחה ומעל ראש סלע צעיר יותר במהלך האורוגנזה הלרמידית.<ref name="gadd"></ref>

== אקלים ==
בהתבסס על שיטת קפן למיון אזורי אקלים, ההר ממוקם באזור אקלים תת-ארקטי עם חורפים קרים ומושלגים וקיץ מתון.<ref name="Peel"></ref> הטמפרטורות יכולות לרדת מתחת ל־20 מעלות צלזיוס עם אפקט צינון רוח מתחת ל־30 מעלות צלזיוס.

== קישורים חיצוניים ==
* אתר שירות הפארקים הלאומיים של ארצות הברית: [https://www.pc.gc.ca/en/pn-np/ab/banff הפארק הלאומי באנף] 
* מזג האוויר בהר וייטהורן: [https://www.mountain-forecast.com/peaks/Whitehorn-Mountain/forecasts/2621 תחזית הר]

== הערות שוליים ==

קטגוריה:הרי הרוקי הקנדיים
קטגוריה:אלברטה: הרים
רכס הת'ר

רכס הת'ר (באנגלית: Heather Ridge) ממוקם ברכס סלייט שבאלברטה. כמו הרים אחרים בפארק באנף, רכס הת'ר מורכב מסלע משקע שהונח בין תקופת הפרקמבריון לתקופת היורה. סלע משקע זה נוצר בים רדוד, נדחף מזרחה ומעל ראש סלע צעיר יותר במהלך האורוגנזה הלרמידית.<ref name="gadd">Gadd, Ben, Geology of the Rocky Mountains and Columbias, 2008</ref>

== אקלים ==
בהתבסס על שיטת קפן למיון אזורי אקלים, רכס הת'ר ממוקם באזור אקלים תת-ארקטי עם חורפים קרים ומושלגים וקיץ מתון.<ref name="Peel2"></ref> הטמפרטורות יכולות לרדת מתחת ל־20 מעלות צלזיוס עם אפקט צינון רוח מתחת ל־30 מעלות צלזיוס בחורף. 

== קישורים חיצוניים ==

* אתר פארקים בקנדה: [https://www.pc.gc.ca/en/pn-np/ab/banff הפארק הלאומי באנף]

== הערות שוליים ==

קטגוריה:אלברטה: הרים
Al di là

"Al di là" (בעברית: "מֵעֵבֶר") הוא שיר מאת המלחין האיטלקי קרלו דונידה למילים מאת מוגול. את השיר הקליטה הזמרת בטי קרטיס. המילים באנגלית נכתבו בידי ארווין דרייק. השיר ייצג את איטליה באירוויזיון של שנת 1961. קרטיס ביצעה את השיר באיטלקית, בתחרות שנערכה ב-18 במרץ 1961 בהיכל הפסטיבלים בעיר קאן שבצרפת. השיר נשלח לאירוויזיון בעקבות זכייתה של קרטיס בפסטיבל סן רמו שנערך ב-2 בפברואר 1961. בין השנים 1958 ל-1966 השיר הזוכה בפסטיבל סן רמו נשלח לייצג את איטליה באירוויזיון.

ב-1962 הקליטה את השיר הזמרת האמריקאית-איטלקייה קוני פרנסיס, בתחילה באיטלקית, ובהמשך אותה שנה הקליטה גרסה דו לשונית של השיר. פרנסיס כתבה את המילים באנגלית במקום להשתמש בגרסה של ארווין דרייק.

דונידה מוכר בארצות הברית מכתיבת השיר "Uno dei tanti", או הגרסה באנגלית "I (Who Have Nothing)". הפזמונאי דרייק מוכר לשירים כגון "Quando, quando, quando", ו-"Good Morning Heartache", וכן כתיבת מילים ולחן של השיר "It Was a Very Good Year".

== גרסאות כיסוי ==
* בארצות הברית השיר "Al di là" משויך בעיקר לזמר אמיליו פריקולי. הוא שר את השיר בסרט "הרפתקה ברומא" משנת 1962, בכיכובם של טרוי דונהיו וסוזן פלאשט,<ref></ref> בו הוא מופיע במועדון לילה. הסינגל בביצועו שיצא באותה שנה הגיע למקום השישי במצעד שיר הפופ של הבילבורד, ולמקום השלישי במצעד easy-listening.<ref></ref> במצעד השנתי דורג השיר בביצוע פריקולי במקום ה-48. פריקולי הקליט גרסה מעט שונה של השיר לאלבום. במצעד הסינגלים הבריטי הגיע גרסה זו למקום השלושים, ושהתה במצעד Record Retailer Top 50 במשך 14 שבועות.<ref>The Complete Book of the British Charts by Tony Brown, Omnibus Press, 2000, page 668</ref>
* המוזיקאי אל הירט גם הופיע בסרט "הרפתקה ברומא" והוא מנגן את השיר בסצנת מועדון הלילה. הוא הקליט גרסת כיסוי משלו לאלבום "Honey in the Horn" משנת 1963.<ref>[http://www.discogs.com/Al-Hirt-Honey-In-The-Horn/release/1336377 Al Hirt, Honey in the Horn]</ref>
* הזמר ג'רי וייל הקליט גרסה משלו באלבומו "Arrivederci, Roma" משנת 1963.<ref>[http://www.discogs.com/Jerry-Vale-Arrivederci-Roma/release/2921646 Jerry Vale, Arrivederci, Roma]</ref>
* זמרי ריי צ'ארלס הקליטו גרסת כיסוי של השיר בשנת 1964, שהגיע למקום ה-29 במצעד בילבורד הוט 100.
* הזמר אל מרטינו הקליט גרסה באיטלקית של השיר לאלבומו "Voices of Al Martino" משנת 1963 שיצא בחברת התקליטים קפיטול רקורדס.
* סרג'ו פרנקי, זמר איטלקי-אמריקאי, הקליט ב-1968 את השיר ב-RCA Victor לאלבומו "Wine and Song".<ref> Sergio Franchi</ref>
* הזמר פטריציו בואנה הקליט ב-2015 את השיר בחברת דקה גרסה באנגלית ובאיטלקית לאלבומו "Viva la Dolce Vita".

== מצעדים ==
{| class="wikitable plainrowheaders" style="text-align:center;"
! rowspan="2" |אמן
! rowspan="2" |שנה
! colspan="2" |מיקומי שיא
|-
!ITA<br /><br /><ref></ref>
!US<br /><br /><ref>Peak positions for the song in the US:
</ref>
|-
! scope="row" |בטי קרטיס
| rowspan="4" |1961
|11
|—
|-
! scope="row" |לוצ'אנו טאז'ולי
|3
|—
|-
! scope="row" |אמיליו פריקולי
|2
|6
|-
! scope="row" |טוני דלארה
|32
|—
|-
! scope="row" |קוני פרנסיס
|1962
|—
|90
|-
! scope="row" |זמרי ריי צ'ארלס
|1964
|—
|29
|-
|}

== קישורים חיצוניים ==

== הערות שוליים ==

קטגוריה:שירי 1961
קטגוריה:שירי פסטיבל סן רמו 1961
קטגוריה:שירי איטליה באירוויזיון
קטגוריה:שירי אירוויזיון 1961
Chains on You

"Chains on You" הוא שיר באנגלית, שנכתב והולחן על ידי אתנה מנוקיאן, דיג'יי פאקו, ובוצע על ידי אתנה מנוקיאן. ב-15 בפברואר 2020 השיר זכה בתוכנית "Depi Ervatesil" שמהווה את קדם האירוויזיון הארמני, ונבחר לייצג את המדינה באירוויזיון 2020 ברוטרדם, הולנד, אך ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020.

==קישורים חיצוניים==

== הערות שוליים ==

קטגוריה:סינגלים מ-2020
קטגוריה:שירי 2020
קטגוריה:שירי אירוויזיון 2020
קטגוריה:שירי ארמניה באירוויזיון
קטגוריה:שירים באנגלית
קטגוריה:שירים עם נושאים פמיניסטיים